UREDBA SVETA (EGS) št. 3805/87

z dne 15. decembra 1987

o spremembi kratice, ki označuje Grčijo v pravnih aktih v kmetijskem sektorju

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker se v Aktu o pristopu Grčije uporablja črko E za označevanje Helenske republike;

ker se v Aktu o pristopu Španije in Portugalske uporabljata črki GR za označevanje Helenske republike;

ker bi bilo treba, da bi standardizirali kratico za označevanje Grčije v pravnih aktih v kmetijskem sektorju in poudarili kulturni in jezikovni pomen kratice za označevanje Grčije, zamenjati črki E in GR z EL; ker bi bilo treba v skladu s tem spremeniti pravne akte o kmetijstvu;

ker bi bilo treba zaradi upravnih težav, povezanih s spremembo kratice za Grčijo na obstoječih obrazcih, opredeljenih v nekaterih določbah, priznati šestmesečno obdobje od dneva začetka veljave te uredbe, da se uvedejo potrebne spremembe;

ker mora Komisija v skladu s poenostavljenim postopkom spremeniti kratico v pravnih aktih v kmetijskem sektorju, ki je v njeni pristojnosti,

SPREJEL NASLEDNJO UREDBO:

Člen 1

Uredbe in direktive, naštete v Prilogi, se spremenijo v skladu z določili iz te priloge.

Člen 2

1. Države članice sprejmejo zakone in druge predpise, potrebne za uskladitev s to uredbo, najpozneje v šestih mesecih od začetka veljavnosti te uredbe.

2. Države članice predložijo Komisiji besedila temeljnih predpisov nacionalne zakonodaje iz odstavka 1.

Člen 3

Komisija sprejme potrebne spremembe zakonodaje v kmetijskem sektorju, ki je v njeni pristojnosti.

Člen 4

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1987

Za Svet

Predsednik

L. GAMMELGAARD

PRILOGA

1. Uredba Sveta (EGS) št. 1469/70 z dne 20. julija 1970 o določitvi odstotka in količin tobaka, za kar so odgovorne intervencijske agencije, in odstotka proizvodnje tobaka v Skupnosti, za katerega, če je presežen, velja postopek iz člena 13 Uredbe (EGS) št. 727/70 [3], kakor je bila nazadnje spremenjena z Uredbo (EGS) 1578/86 [4].

V Prilogi se pod številko 25 nadomesti vrsto "Burley GR" z "Burley EL" in pod številko 26 se nadomesti vrsto "Virginia GR" z "Virginia EL".

2. Uredba Sveta (EGS) št. 1505/85 z dne 23. maja 1985 o določanju norme in intervencijskih cen ter premij, odobrenih kupcem tobačnih listov, ter izpeljanih intervencijskih cen za tobak v balah in referenčno kakovost za žetev leta 1985 [5].

V prilogah I, II in III se pod številko 25 vrsto "Burley GR" nadomesti z "Burley EL" in pod številko 26 se vrsto "Virginia GR" nadomesti z "Virginia EL".

3. Direktiva Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom znotraj Skupnosti [6], kakor je bila nazadnje spremenjena z Uredbo (EGS) št. 3768/85 [7].

V točki 49(a) poglavja X Priloge I se kratico "GR" zamenja z "EL".

4. Direktiva Sveta 71/118/EGS z dne 15. februarja 1971 o zdravstvenih problemih, ki vplivajo na trgovino s svežim perutninskim mesom [8], kakor je bila nazadnje spremenjena z Uredbo (EGS) št. 3768/85.

V točki 44(a) poglavja X Priloge I se prvo alineo nadomesti z:

"- v zgornjem delu je prva velika črka ali so prve velike črke imena države odpreme:

B - D - DK - EL - ESP - F - IRL - I - L - NL - P - SI ali UK,

5. Direktiva Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti [9], kakor je bila nazadnje spremenjena z Uredbo (EGS) št. 3768/85.

V točki 33(a) poglavja VIII Priloge A se v prvi alinei kratico "E" nadomesti z "EL".

[1] UL C 288, 28.10.1987, str. 6.

[2] Mnenje, podano dne 20. novembra 1987 (še ni objavljeno v Uradnem listu).

[3] UL L 164, 27.7.1970, str. 35.

[4] UL L 139, 24.5.1986, str. 26.

[5] UL L 151, 10.6.1985, str. 31.

[6] UL 121, 29.7.1964, str. 2012/64.

[7] UL L 362, 31.12.1985, str. 8.

[8] UL L 55, 8.3.1971, str. 23.

[9] UL L 26, 31.1.1977, str. 85.